આ વર્ષે કેમ્પ હનુમાનજી દાદાની શોભાયાત્રામાં ૨૫થી વધુ ટ્રકો, ૪૦થી વધુ કાર, ૧૦૦થી વધુ બાઇક-સ્કુટર સહિતના નાના મોટા વાહનો અને અનેક આકર્ષણો પણ રંગ જમાવશે. તા. ૧૯મી એપ્રિલે શ્રીરામભકત હનુમાનજી જન્મોત્સવના દિવસે કેમ્પ હનુમાનજી દાદાને ૫૦૦ કિલો દૂધનો હલવો પ્રસાદરૂપે ધરાવવામાં આવશે એમ ટ્રસ્ટના ચેરમેન પાર્થિવભાઇ અધ્યારૂ અને વાઇસ ચેરમેન અરૂણ શાહ અને શોભનાબહેન ત્રિવેદી સહિતના અન્ય ટ્રસ્ટીઓએ જણાવ્યું હતું.